Stanislav Mikolaj

Mgr. Ing. Stanislav Mikolaj ml. (* 13. august 1980, Žilina) je významný slovenský antikvár. Po štúdiu histórie sa aktívne venuje histórii súvisiacej s Britskými ostrovmi. Žije a pôsobí v Žiline.

 Životopis 
Pôvodne vyštudovaný chemik na Fakulte priemyselných technológií v Púchove Trenčianskej univerzity Alexandra Dubčeka v Trenčíne založil v Žiline v roku 2008 štýlový antikvariát. V rokoch 2010 – 2016 ukončil magisterské štúdium na Filozofickej fakulte Univerzity Konštantína Filozofa v Nitre v odbore História. Je spoluzakladateľom občianskeho združenia Servare et Manere, v ktorom pôsobil do roku 2021.

 Antikvariát Scriptorium 
Mikolaj prevádzkuje žilinsky Antikvariát Scriptorium, ktorý je kombináciou klasického knižného antikvariátu a vybraných starožitností v historickom prostredí s viktoriánskymi prvkami. Antikvariát je situovaný v známej žilinskej štvrti Hliny. Projekt prvého sídelného útvaru Hliny I. – IV. spracoval architekt Ferdinand Čapka spolu s L. Bauerom a projekt antikvariátu plne zapadá do pôvodnej autorskej koncepcie využitia obchodných priestorov pod bytmi v tejto mestskej štvrti, ako nového obchodného centra mesta Žilina.

 Dielo 
 Kráľ Artuš v histórii a mýtoch. Publikácia bola vydaná v edícii Zlatý fond Kysuckého múzea v roku 2017. Jej obsahom je príbeh jedného z najvýznamnejších hrdinov minulosti – kráľa Artuša, ktorý sa v stredoveku nielen postavil na piedestál pokrytý zlatým rúnom antických bájí a povestí, ale spoluvytváral aj stredoeurópsku kultúru vrátane tej slovenskej. V slovenskom prostredí sa jedná o jedinečný knižný počin, presahujúci rámec regiónu. Publikáciu ilustroval známy ilustrátor a maliar Stano Lajda.

 Referencie 

Kategória:Slovenskí historici
Kategória:Slovenskí spisovatelia
Kategória:Osobnosti zo Žiliny